PATVIRTINTA

Molėtų rajono savivaldybės tarybos

2021 m. d.

sprendimu Nr. B1-

**MOLĖTŲ RAJONO SAVIVALDYBĖS**

**SMULKIOJO IR VIDUTINIO VERSLO SUBJEKTŲ RĖMIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Molėtų rajono savivaldybės smulkiojo ir vidutinio verslo subjektų rėmimo tvarkos aprašas (toliau – Aprašas) nustato Molėtų rajono savivaldybės (toliau – Savivaldybė) teikiamos paramos smulkiojo ir vidutinio verslo subjektams formas, prioritetus, teises gauti paramą, sąlygas ir paramos teikimo tvarką.
2. Smulkiojo ir vidutinio verslo subjektų rėmimo programos pagrindinis tikslas – skatinti smulkiojo ir vidutinio verslo subjektų kūrimąsi ir plėtrą, verslo aplinkos gerinimą, investicijų pritraukimą, užimtumą ir investicijas į žmogiškuosius išteklius Molėtų mieste ir rajone.
3. Pagal šį Aprašą finansinė parama teikiama smulkiojo ir vidutinio verslo subjektams vykdantiems ekonominę veiklą ir (arba) plėtojantiems verslą Molėtų rajono savivaldybės teritorijoje.
4. Lėšos paramai teikti numatomos kiekvienais metais Molėtų rajono savivaldybės biudžete.

**II SKYRIUS**

**APRAŠE VARTOJAMOS SĄVOKOS**

1. **Smulkiojo ar vidutinio verslo (**toliau **– SVV) subjektas** – labai maža, maža ar vidutinė įmonė, atitinkanti Lietuvos Respublikos smulkiojo ir vidutinio verslo plėtros įstatymo (toliau –Įstatymas) 3 straipsnyje nustatytas sąlygas, arba verslininkas, atitinkantis šio Įstatymo 4 straipsnyje nustatytas sąlygas.
2. **Komisija** – Molėtų rajono savivaldybės administracijos smulkiojo ir vidutinio verslo rėmimo komisija (toliau – Komisija).
3. **Verslo liudijimas** – teisės aktų nustatyta tvarka išduotas dokumentas, patvirtinantis fiksuoto pajamų mokesčio sumokėjimą verčiantis individualia veikla, pagal Lietuvos Respublikos Vyriausybės (toliau – Vyriausybė) patvirtintą individualios veiklos, kuria gali būti verčiamasi turint verslo liudijimą, rūšių sąrašą.
4. **Įmonė** – juridinis asmuo, vykdantis ekonominę veiklą, įregistruotas Lietuvos Respublikos įmonių registre.
5. **Ūkininkas** – fizinis asmuo, kuris vienas ar su partneriais verčiasi žemės ūkio veikla ir (ar) miškininkyste, ir kurio ūkis yra įregistruotas Ūkininkų ūkių registre;
6. **Verslininkas** – fizinis asmuo, kuris įstatymų nustatyta tvarka verčiasi ekonomine veikla (įskaitant tą, kuria verčiamasi turint verslo liudijimą, ir individuali veikla pagal pažymą).
7. **Pareiškėjas** – SVV subjektas, teikiantis prašymą finansinei paramai gauti pagal šį Aprašą.
8. **Paramos gavėjas** – verslo subjektas, kuriam Savivaldybės administracijos direktoriaus įsakymu yra skirtas finansavimas pagal šį Aprašą.
9. **Inovacijos** – sėkmingas naujų technologijų, idėjų ir metodų komercinis pritaikymas, pateikiant rinkai naujus arba tobulinant jau egzistuojančius produktus ir procesus.
10. **Socialinis verslas** - verslo modelis, pagal kurį, išnaudojant rinkos mechanizmą, pelno siekimas susiejamas su visuomenei naudingais tikslais ir prioritetais - taip siekiant ne maksimizuoti pelną, o spręsti didžiausias visuomenės problemas, remiamasi socialiai atsakingo verslo bei viešojo ir privataus sektorių partnerystės nuostatomis, taikomos socialinės inovacijos, kaip tai apibrėžta Socialinio verslo koncepcijoje, patvirtintoje Lietuvos Respublikos ūkio ministro 2015 m. balandžio 3 d. įsakymu Nr. 4-207.
11. **Patirtos išlaidos** – tokiomis išlaidomis bus laikomos apmokėtos išlaidos už pristatytą prekę (-es) ar ir suteiktą (-as) paslaugą (-as) iki paraiškos pateikimo dienos.
12. **Individualios veiklos vykdymo pažyma** – Valstybinės mokesčių inspekcijos išduotas dokumentas, kuris patvirtina, kad asmuo yra įregistravęs vykdomą veiklą savo gyvenamosios vietos Valstybinėje mokesčių inspekcijoje ir gali verstis pažymoje nurodyta veikla.

**III SKYRIUS**

**REIKALAVIMAI PAREIŠKĖJAMS**

1. SVV subjektas, vykdantis ekonominę veiklą, kurio registracijos vieta arba deklaruota gyvenamoji vieta (jei pareiškėjas - fizinis asmuo) yra Molėtų rajono savivaldybės teritorijoje, pripažįstamas tinkamu gauti finansavimą, jei jis yra:

17.1. vidutinė įmonė, kurioje dirba mažiau kaip 250 darbuotojų ir įmonės metinės pajamos neviršija 50 mln. eurų arba įmonės balanse nurodyto turto vertė neviršija 43 mln. eurų, kaip tai apibrėžia Lietuvos Respublikos smulkiojo ir vidutinio verslo plėtros įstatymas;

17.2. maža įmonė, kurioje dirba mažiau kaip 50 darbuotojų ir įmonės metinės pajamos neviršija 10 mln. eurų arba įmonės balanse nurodyto turto vertė neviršija 10 mln. eurų, kaip tai apibrėžia Lietuvos Respublikos smulkiojo ir vidutinio verslo plėtros įstatymas;

17.3. labai maža įmonė, kurioje dirba mažiau kaip 10 darbuotojų ir metinės pajamos neviršija 2 mln. eurų arba įmonės balanse nurodyto turto vertė neviršija 2 mln. eurų, kaip tai apibrėžia Lietuvos Respublikos smulkiojo ir vidutinio verslo plėtros įstatymas;

17.4. verslininkas – fizinis asmuo, kuris verčiasi ekonomine veikla ir jam dirbančių darbuotojų skaičius yra mažesnis kaip 250 darbuotojų, o metinės pajamos neviršija 50 mln. eurų arba balanse nurodyto turto vertė neviršija 43 mln. eurų, kaip tai apibrėžia Lietuvos Respublikos smulkiojo ir vidutinio verslo plėtros įstatymas.

18. Teikti paraiškas projektų finansavimui gauti gali fiziniai asmenys, vykdantys veiklą ne trumpiau kaip 6 mėnesius ir /arba ne trumpiau kaip 180 dienų per kalendorinius metus (vertinama informacija - metai iki paraiškos pateikimo), ir kurių pajamos iš vykdomos veiklos per 6 mėnesius buvo ne mažesnės kaip 6 minimalių mėnesinių algų dydžio (3 642 Eur):

18.1. jei veikla buvo laikinai nevykdoma dėl paskelbto karantino, vieno mėnesio pajamos, kada buvo vykdoma veikla, turi būti ne mažesnė nei 607 Eur;

18.2. reikalavimas dėl pajamų netaikomas fiziniams asmenims, kurie pradėjo vykdyti ekonominę veiklą ne anksčiau nei 1 metai iki paraiškos pateikimo.

19. Paramos dydis smulkiojo verslo subjektams teikiamas nepažeidžiant valstybės pagalbą reglamentuojančių teisės aktų.

20. Teikdamas paraišką (1 priedas) dėl finansinės paramos SVV subjektas turi būti visiškai atsiskaitęs su Valstybinio socialinio draudimo fondu, Valstybine mokesčių inspekcija ir valstybės bei savivaldybės biudžetais arba turi susitarimą su šiomis institucijomis dėl įsiskolinimų atidėjimo, jei susitarimas buvo sudarytas.

21. Parama neteikiama:

21.1. valstybės ir savivaldybės įmonėms;

21.2. įmonėms, kuriose valstybei, savivaldybei priklauso visas ar dalis įstatinio kapitalo;

21.3. įmonėms, kurių daugiau kaip ¼ įstatinio kapitalo ar balsavimo teisių priklauso vienai ar kelioms įmonėms, nepatenkančioms į Lietuvos Respublikos smulkiojo ir vidutinio verslo plėtros įstatymu apibrėžtą labai mažų, mažų ir (ar) vidutinių įmonių kategoriją;

21.4. pareiškėjams, turintiems įsiskolinimų valstybės ir (ar) savivaldybės biudžetams ir fondams, į kuriuos mokamus mokesčius administruoja Valstybinė mokesčių inspekcija prie Lietuvos Respublikos finansų ministerijos, Valstybinio socialinio draudimo fondo biudžetui (daugiau nei 10 Eur);

21.5. bankrutuojantiems, likviduojamiems ar restruktūrizuojamiems smulkiojo ir vidutinio verslo subjektams;

21.6. pareiškėjams, kurie anksčiau naudojosi pagal Aprašą gauta finansine parama ir neįvykdė sutartyje numatytų įsipareigojimų.

22. Paraiška nenagrinėjama:

22.1. jeigu ją pateikė ne SVV subjektas ar įgaliotas asmuo;

22.2. jei prašoma finansuoti veikla yra neremtina;

22.3. jeigu jos trūkumai per nustatytą trūkumų pašalinimo laikotarpį nepašalinti;

22.4.jei prašoma kompensuoti senesnes nei vienerių metų išlaidas, patirtas iki paraiškos pateikimo.

**IV SKYRIUS**

**TINKAMOS IR NETINKAMOS FINANSUOTI IŠLAIDOS BEI FINANSAVIMO REIKALAVIMAI**

23. Teikiamos finansinės paramos formos ir dydžiai:

23.1. dalinis palūkanų kompensavimas už paskolas, gaunamas verslo plėtros projektams įgyvendinti (išskyrus paskolas apyvartinėms lėšoms). Dengiama iki 50 proc. palūkanų, bet ne daugiau kaip 1000 Eur (paraiškoje naudojamas trumpinys – palūkanų kompensavimas);

23.2. verslo planų, investicinių projektų ir paraiškų gauti finansinę paramą iš kitų fondų rengimo išlaidoms kompensuoti smulkiojo ir vidutinio verslo subjektams ir savo verslą pradedantiems – iki 50 proc., bet ne daugiau kaip 500 Eur dokumentais pagrįstų konsultantų ir ekspertų suteiktų paslaugų apmokėjimo išlaidų. Finansavimas skiriamas konsultantų ir ekspertų atliktų paslaugų: verslo plano arba investicinio projekto rengimo, paramos programos, į kurią kreipiamasi dėl projekto finansavimo, nustatytos formos paraiškos parengimo ir kitų privalomųjų dokumentų rengimo, išlaidoms kompensuoti. Finansavimas pagal šią priemonę skiriamas pateikus sutartį projektui finansuoti (paraiškoje naudojamas trumpinys - verslo plėtros dokumentai);

23.3. naujos elektroninės parduotuvės kūrimo išlaidoms padengti iki 1000 Eur. Nauja laikoma sukurta ne anksčiau nei vieneri metai iki paraiškos pateikimo (paraiškoje naudojamas trumpinys –elektroninė parduotuvė);

23.4. įrangos įsigijimo, išskyrus įrangą, išvardintą Aprašo 25 punkte, išlaidoms, susijusioms su vykdoma veikla, kompensuoti, kai vienam paramos gavėjui kompensuojama iki 50 procentų išlaidų už įrangos ir kitų prekių įsigijimą, bet ne daugiau kaip 1500 Eur (paraiškoje naudojamas trumpinys - įrangos įsigijimas);

23.5. nekilnojamojo turto (arba negyvenamųjų patalpų) (išskyrus valstybės ir savivaldybės turtą), privačios žemės nuomos Molėtų rajono savivaldybėje išlaidoms padengti SVV subjektams atitinkantiems 24.4 punkto prioritetą iki 1000 Eur (paraiškoje naudojamas trumpinys - nekilnojamojo turto nuoma).;

23.6. teritorijų planavimo dokumentų ir/arba techninių projektų, susijusių su verslo plėtra, parengimo išlaidoms padengti – kai vienam paramos gavėjui kompensuojama iki 50 procentų išlaidų už anksčiau išvardintų dokumentų parengimą, bet ne daugiau kaip 1000 Eur (paraiškoje naudojamas trumpinys – projektavimas);

23.7. Europos Sąjungos ir kitų fondų bei programų finansuojamų priemonių įgyvendinimo privalomajam nuosavam įnašui padengti. Padengiama ne daugiau nei 2000 Eur privalomojo nuosavo įnašo, nurodyto projekto finansavimo sutartyje, bet ne daugiau nei būtinas privalomasis įnašas (paraiškoje naudojamas trumpinys – kofinansavimas).

24. Pirmenybė gauti projekto finansavimą teikiama ir papildomi balai pateiktai paraiškai suteikiami pagal Aprašo 30 punkte pateiktą lentelę, jei:

24.1. diegiamos inovacijos (paraiškoje naudojamas trumpinys - Inovacijos);

24.2. kuriamas/plėtojamas/vykdomas socialinis verslas (paraiškoje naudojamas trumpinys – Socialinis verslas);

24.3. SVV subjektas, laikinai nevykdė veiklos dėl paskelbto karantino, vadovaujantis Lietuvos Respublikos Vyriausybės 2020 m. kovo 14 d. nutarimu Nr. 207 „Dėl karantino Lietuvos Respublikos teritorijoje paskelbimo“ (paraiškoje naudojamas trumpinys – Karantinas);

24.4. SVV subjektas įsteigtas ne anksčiau nei dveji metai nuo kvietimo teikti paraišką dienos (paraiškoje naudojamas trumpinys – Naujas verslas);

24.5. SVV subjektas asmuo iki 29 m. imtinai, taikoma tik verslininkams, nurodytiems Aprašo 9 ir 10 punktuose (paraiškoje naudojamas trumpinys – Jaunasis verslininkas);

24.6. SVV subjektas nėra gavęs paramos pagal šį Aprašą (paraiškoje naudojamas trumpinys – Parama);

24.7. paramos prašo labai maža įmonė (paraiškoje naudojamas trumpinys – Smulkus verslas);

24.8. gaminama, perdirbama ir parduodama sertifikuota ekologinė produkcija (paraiškoje naudojamas trumpinys – Sertifikuota produkcija);

24.9. asmenys, kurie ne anksčiau kaip prieš 1 metus iki kvietimo teikti paraišką dienos grįžo iš emigracijos ir ne trumpiau kaip 2 metus deklaravo išvykimą iš Lietuvos – Reemigrantai).

25. Pagal šį Aprašą netinkamos finansuoti išlaidos yra šios:

25.1. mobiliojo ryšio priemonės;

25.2. prekių įsigijimas perpardavimui;

25.3. pirkimo ir (arba) importo pridėtinės vertės mokestis (toliau – PVM), kurį pagal Lietuvos Respublikos teisės aktus galima įtraukti į PVM atskaitą, net jeigu toks PVM į atskaitą įtrauktas nebuvo, bei PVM, kurį sumokėjo užsienio apmokestinamasis asmuo (kaip jis apibrėžtas Pridėtinės vertės mokesčio įstatyme) (net jei tokio PVM vietos projektų vykdytojas į atskaitą neįtraukė);

25.4. naudotų prekių įsigijimo išlaidos;

25.5. medžiagos, priemonės, statybinės medžiagos, žaliavos (atsargos) produkcijai pagaminti, darbams atlikti/smulkūs buities reikmenys;

25.6. kryžminis finansavimas/kitų fondų lėšomis finansuojamos veiklos/įranga;

25.7. nesusijusios su verslo subjekto veikla (pagal deklaruojamą verslo subjekto veiklą);

25.8. jei prašoma kompensuoti senesnes nei vienerių metų išlaidas iki paraiškos pateikimo dienos;

25.9. netinkamomis finansuoti išlaidomis laikomos nepagrįstai didelės išlaidos, esant įtarimui dėl per didelės kainos;

25.10. išlaidos, kurios apmokėtos ne per bankines institucijas;

25.11. lengvųjų automobilių įsigijimo išlaidos.

26. Neremiamos veiklos:

26.1. medžioklės, gaudymo spąstais ir susijusių paslaugų veikla;

26.2. gėrimų gamyba, išskyrus salyklo, nealkoholinių gėrimų, mineralinio ir kito, pilstomo į butelius, vandens gamybą, išskyrus edukacijas, susijusias su paveldo puoselėjimu;

26.3. tabako gaminių gamyba;

26.4. didmeninė prekyba, išskyrus didmeninę prekybą savo pagaminta produkcija;

26.5. finansinė ir draudimo veikla (finansinių paslaugų veikla, draudimo, perdraudimo ir pensijų lėšų kaupimo veikla, pagalbinė finansinių paslaugų ir draudimo veikla);

26.6. nekilnojamojo turto operacijos;

26.7. teisinė veikla;

26.8. azartinių žaidimų, lažybų organizavimo veikla;

26.9. lombardų veikla.

**V SKYRIUS**

**PARAIŠKŲ RENGIMAS, PAREIŠKĖJŲ INFORMAVIMAS, KONSULTAVIMAS, PARAIŠKŲ TEIKIMAS IR VERTINIMAS**

27. Informacija apie kvietimą teikti paraiškas skelbiama Molėtų rajono savivaldybės internetiniame puslapyje [www.moletai.lt](http://www.moletai.lt). Informacija apie projektų finansavimo kvietimą skelbiama einamųjų metų trečią ketvirtį. Nepaskirsčius visų lėšų, gali būti skelbiami papildomi kvietimai. Konkretus paraiškų pateikimo terminas, kuris negali būti trumpesnis kaip 30 kalendorinių dienų, nurodomas kvietime. Paraiškų priėmimo datą ir terminą nustato Savivaldybės administracijos direktorius savo įsakymu.

28. Paraiškas priima, vertina ir siūlymą dėl paramos skyrimo Savivaldybės administracijos direktoriui teikia Savivaldybės administracijos direktoriaus įsakymu sudaroma Komisija.

29. Komisijos darbo tvarką reglamentuoja Komisijos darbo reglamentas, kurį įsakymu tvirtina Savivaldybės administracijos direktorius.

30. Komisija paraiškas vertina balais pagal šiuos kriterijus:

|  |  |  |  |
| --- | --- | --- | --- |
| Eil.Nr. | Vertinimo kriterijai | Rekomenduojami balai | Balų skaičius |
| 30.1. | **Projektas atitinka prioritetinę kryptį** (*paraiškoje aiškiai įvardinti projekto tikslai ir uždaviniai, kurie atitinka prioritetinę kryptį).* |  |  |
| 30.1.1 | Diegiamos inovacijos | 10 |  |
| 30.1.2. | Kuriamas/plėtojamas/vykdomas socialinis verslas | 20 |  |
| 30.1.3. | SVV subjektas, sustabdė veiklą dėl paskelbto karantino, vadovaujantis Lietuvos Respublikos Vyriausybės 2020 m. kovo 14 d. nutarimu Nr. 207 „Dėl karantino Lietuvos Respublikos teritorijoje paskelbimo“ | 20 |  |
| 30.1.4. | SVV subjektas įsteigtas ne anksčiau nei dveji metai nuo kvietimo teikti paraišką dienos | 10 |  |
| 30.1.5. | SVV subjektas asmuo iki 29 m. **imtinai**, taikoma tik verslininkams, nurodytiems Aprašo 10 punkte | 5 |  |
| 30.1.6. | SVV subjektas teikia paraišką pagal šį Aprašą pirmą kartą | 10 |  |
| 30.1.7. | **Pareiškėjas yra labai maža įmonė***(kaip tai apibrėžia Lietuvos Respublikos smulkiojo ir vidutinio verslo plėtros įstatymo 3 straipsnio 3 dalis)* | 10 |  |
| 30.1.8. | SVV subjektas vykdo sertifikuotos ekologinės produkcijos gamybą, perdirbimą ir pardavimą | 8 |  |
| 30.1.9 | SVV subjektas - fizinis asmuo, grįžęs ne anksčiau kaip prieš 1 metus ir ne trumpiau kaip 2 metus deklaravęs išvykimą iš Lietuvos  | 7 |  |
|  | **Bendra balų suma** | 100 |  |

31. Atlikus paraiškų vertinimą sudaroma prioritetinė projektų eilė pagal surinktas bendras balų sumas. Prioritetinė eilė sudaroma ir paskelbiama per 10 darbo dienų nuo paskutinės paraiškų pateikimo dienos.

32. Finansavimą pagal pateiktas paraiškas atsižvelgdamas į Komisijos rekomendacijas ir pasiūlymus įsakymu skiria Savivaldybės administracijos direktorius. Sprendimas priimamas per 30 darbo dienų nuo paskutinės paraiškų pateikimo dienos.

33. Pareiškėjas turi pateikti šiuos dokumentus:

33.1. nustatytos formos paraišką. Kokybiška paraiška laikoma užpildyta kompiuteriu, tinkamai užpildytos visos paraiškos dalys, pagal patvirtintą paraiškos formą, pridėti visi reikiami dokumentai, paraiška pasirašyta, projektas atitinka finansuojamas veiklas;

33.2. paskutinių metų iki paraiškos pateikimo metinės pajamų deklaracijos GPM311 formos dalį, kurioje matytųsi individualios veiklos pajamos (kai paraišką teikia SVV subjektas, įvardintas 17.4 punkte);

33.3. dokumentą, patvirtinantį teisę į veiklą (individualios veiklos pažymos ar verslo liudijimo pažymos ar ūkininko pažymėjimo kopiją) (kai paraišką teikia SVV subjektas, įvardintas 17.4 punkte);

33.4. sutartis su tiekėjais, perdavimo – priėmimo aktus (jei rengiami);

33.5. PVM sąskaitas faktūras, sąskaitas faktūras; netinkamos – išankstinės sąskaitos;

33.6. išlaidų apmokėjimą įrodančius dokumentus, t. y. pareiškėjo banko arba kitos kredito įstaigos sąskaitos išrašus, įrodančius, kad pagal išlaidas pateisinančius dokumentus buvo atliktas mokėjimas;

33.7. kreditą suteikusios kredito įstaigos sutartį ir grafiką (kai paramos prašoma pagal 23.1 punktą);

33.8. siekiantys nuomos išlaidų kompensavimo prie paraiškos prideda nuomos sutarties kopiją bei dokumentą, patvirtinantį nuomos sutarties įregistravimą Nekilnojamojo turto registre (kai paramos prašoma pagal 23.5 punktą);

33.9. prie paraiškos pridedama projekto, kuriam siekiama gauti Europos Sąjungos ir kitų fondų ar programų finansavimą, finansavimo sutartis (kai paramos prašoma pagal 23.7 punktą);

33.10. įsigytų prekių nuotraukas (kai paramos prašoma pagal 23.4 punktus).

33.11. aktyvią nuorodą į elektroninę parduotuvę (kai paramos prašoma pagal 23.3 punktą);

33.12. sertifikavimo dokumentus, pagrindžiančius 24.8 punkte nurodytą prioritetą (jei taikoma);

33.13. įstatus ar kitą įstatymo nustatytą juridinio asmens steigimo dokumentą, kuriame būtų aiškiai apibrėžta, kad vykdoma nuolatinė ekonominė veikla, siekiama pagrindinio tikslo – išmatuojamo teigiamo socialinio poveikio. Dokumentas teikiamas tik pagrindžiant 24.2 punkte nurodytą prioritetą;

33.14. pažymą, patvirtinančią deklaruotą gyvenamąją vietą (kai paraišką teikia SVV subjektas, įvardintas 17.4 punkte);

33.15. dokumentą, patvirtinantį ne trumpesnį kaip 2 metų išvykimą iš Lietuvos (kai paraiškoje pažymimas prioritetas Reemigrantai).

34. Už dokumentų, suteikiančių teisę gauti paramą, ir kitų pateiktų duomenų teisingumą atsako pareiškėjas.

35. Pareiškėjas paraiškos formą pildo kompiuteriu (ranka užpildytos paraiškos nepriimamos) ir kartu su Aprašo 33 punkte nurodytais priedais iki kvietime teikti paraiškas nustatytos datos teikia skenuotą paraišką arba pasirašytą saugiu elektroniniu parašu elektroniniu paštu investicijos@moletai.lt arba adresu: Vilniaus g. 44., Molėtai, 401 kab.

36. Kitais nei kvietime nurodytais adresais ir būdais pateiktos arba po kvietime nustatyto termino pabaigos pateiktos paraiškos nepriimamos ir nevertinamos.

37. Jeigu gavus paraišką nustatoma, kad pateikti ne visi reikalingi dokumentai ir (ar) duomenys arba paramos paraiška užpildyta netinkamai, vertintojas elektroniniu paštu pareiškėjui išsiunčia paklausimą. Pareiškėjo atsakymui pateikti suteikiamas iki 5 dienų terminas nuo paklausimo išsiuntimo elektroniniu paštu dienos. Susirašinėjimas tarp vertintojo ir pareiškėjo vyksta elektroniniu paštu. Per nustatytą terminą nepateikus prašomų dokumentų ir (ar) duomenų ar pateikus ne visus prašomus dokumentus ir (ar) duomenis, paramos paraiška toliau nevertinama ir atmetama.

**VI SKYRIUS**

**PROJEKTŲ ĮGYVENDINIMO REIKALAVIMAI**

38. Vienu kvietimu galima taikyti ne daugiau kaip dvi iš minėtų finansinės paramos formų tam pačiam paramos gavėjui. Bendra suteikta parama vienam SVV subjektui per trejus (einamuosius ir prieš tai ėjusius paskutinius dvejus) metus negali viršyti 2000 Eur.

39. Aprašo parama ir/ar subsidija verslo subjektui neteikiama, jeigu Juridinių asmenų registro duomenų bazėje yra pasikeitęs įmonės teisinis statusas (reorganizavimas, dalyvavimas reorganizavime, pertvarkymas, restruktūrizavimas, bankrutavimas, likvidavimas).

40. Parama pagal 23.1–23.6 punktus teikiama kompensavimo principu, tai yra kompensuojamos visos ar dalis SVV verslo subjekto patirtų išlaidų.

41. Parama pagal 23.7 punktą teikiama tik jeigu su paraiška pateikta pasirašyta prašomo finansuoti projekto finansavimo sutartis iš Europos Sąjungos ar kitų fondų bei programų lėšų.

42. Paramos gavėjas ne mažiau kaip vienus metus nuo paramos suteikimo datos įsipareigoja vykdyti paraiškoje nurodytą veiklą, naudotis įsigyta įranga, įrengimais ar darbo priemonėmis.

43. Paramos gavėjo veiklą, susijusią su skirta finansine parama, 1 metus turi teisę tikrinti Komisija. Jei Paramos gavėjas trukdo tokiems patikrinimams, gautą finansinę paramą naudoja ne pagal verslo planą (paskirtį) arba nustatyti faktiniai neatitikimai, sutartis su juo nutraukiama. Paramos gavėjas privalo grąžinti visą gautą sumą. Turto praradimo arba sugedimo atveju Paramos gavėjas įsipareigoja atstatyti turtą ne mažesne negu atkuriamąja turo verte ir ne blogesnių techninių parametrų.

44. Savivaldybės administracijos specialistas:

44.1. patikrina informaciją apie smulkiojo ir vidutinio verslo subjektą, gavusį paramą, viešuosiuose registruose (VMI mokesčių mokėtojų, Juridinių asmenų ir kt.);

44.2. patikrina, ar Paramos gavėjas vykdo veiklą, atlieka Paramos gavėjo veiklos patikrinimą. Savivaldybės administracijos specialistas turi teisę prašyti SVV subjekto pateikti papildomą informaciją bei dokumentus apie vykdomą veiklą, apžiūrėti darbo vietas ir pan.

**VII SKYRIUS**

**BAIGIAMOSIOS NUOSTATOS**

45. Lėšas naudoti kitaip, negu nustatyta šiame Apraše, draudžiama.

46. Savivaldybės administracija duomenis apie suteiktą pagalbą Suteiktos valstybės pagalbos ir nereikšmingos (de minimis) pagalbos registrui teikia vadovaudamasi Suteiktos valstybės pagalbos ir nereikšmingos (de minimis) pagalbos registro nuostatais, patvirtintais Lietuvos Respublikos Vyriausybės 2005 m. sausio 19 d. nutarimu Nr. 35 „Dėl Suteiktos valstybės pagalbos ir nereikšmingos (de minimis) pagalbos registro nuostatų patvirtinimo“, ir Suteiktos valstybės pagalbos ir nereikšmingos (de minimis) pagalbos duomenų tvarkymo taisyklėmis, patvirtintomis Lietuvos Respublikos konkurencijos tarybos 2015 m. lapkričio 13 d. nutarimu Nr. 1S-120/2015 „Dėl Suteiktos valstybės pagalbos ir nereikšmingos (de minimis) pagalbos duomenų tvarkymo taisyklių patvirtinimo“.

47. Šis Aprašas priimamas, keičiamas ir pripažįstamas netekusiu galios Savivaldybės tarybos sprendimu.

48. Informacija apie finansuotus ir nefinansuotus Aprašo projektus skelbiama Savivaldybės internetinėje svetainėje [www.moletai.lt](http://www.moletai.lt) ir savivaldybės socialinių tinklų paskyrose.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Molėtų rajono savivaldybės

smulkiojo ir vidutinio verslo subjektų rėmimo tvarkos aprašo

1 priedas

**PARAIŠKA SKIRTI PARAMĄ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

Molėtai

|  |  |
| --- | --- |
| **1. Pareiškėjo pavadinimas**  |  |
| **2. Pareiškėjo duomenys** |
| Juridinio asmens kodas arba fizinio asmens verslo liudijimo/ individualios pažymos /ūkininko pažymėjimo numeris |  |
| Registracijos adresas / gyvenamoji vieta, jei pareiškėjas fizinis asmuo |  |
| Verslo vykdymo vieta |  |
| Kontaktinis telefonas  |  |
| Kontaktinis elektroninis paštas |  |
| Atsiskaitomosios sąskaitos numeris |  |
| Vadovas *(vardas, pavardė)* |  |
| Pagrindinė vykdoma veikla (veiklos pavadinimas ir kodas pagal EVRK) |  |

|  |
| --- |
| **3. Paramos poreikio pagrindimas ir panaudojimas:** |
| *(Glaustai aprašykite konkrečią problemą, kurią siekėte išspręsti įgyvendindami projektą; aprašykite, kokią (-ias) priemonę (-es) pasirinkote problemai spręsti, kaip tai darys įtaką verslo plėtrai. Įvardinkite kokiai gamybai ar paslaugų veiklai reikalinga įranga. Jei finansavimo prašoma naujos elektroninės parduotuvės kūrimo išlaidoms padengti, nurodyti aktyvią nuorodą į internetinį tinklapį.)* |

|  |  |  |  |
| --- | --- | --- | --- |
| **4. Paramos formos pavadinimas** | **Pažymėkite (X)** **(ne daugiau 2)** | **Visa (bendra) vertė,** **Eur (be PVM)** | **Prašoma paramos suma, Eur (be PVM)**  |
| **Palūkanų kompensavimas***(iki 50 proc. palūkanų, bet ne daugiau kaip 1000 Eur)* |  |  |  |
| **Verslo plėtros dokumentai** *(iki 50 proc., bet ne daugiau kaip 500 Eur)* |  |  |  |
| **Elektroninė parduotuvė***(iki 1000 Eur)* |  |  |  |
| **Įrangos įsigijimas** *(iki 50 procentų išlaidų už įrangos ir kitų prekių įsigijimą, bet ne daugiau kaip 1500 Eur)* |  |  |  |
| **Nekilnojamojo turto nuoma** *(iki 1000 Eur ir tik SVV subjektui įsteigtam ne anksčiau nei dveji metai nuo kvietimo teikti paraišką dienos)* |  |  |  |
| **Projektavimas***(iki 50 procentų išlaidų, bet ne daugiau kaip 1000 Eur)* |  |  |  |
| **Kofinansavimas***(ne daugiau nei 2000 Eur privalomojo nuosavo įnašo projekte, bet ne daugiau nei būtinas privalomasis įnašas)* |  |  |  |
| **Bendra suma Eur (be PVM):** |  |  |

|  |  |  |
| --- | --- | --- |
| **5. Prioritetai suteikiantys balus** | **Pažymėkite (X)**  | **Prioriteto pagrindimas (paaiškinimas kaip atitinka)** |
| **Inovacijos (10)** |  | (Atitiktis šiam prioritetui bus vertinama atsižvelgiant <https://www.infolex.lt/ta/320618>) |
| **Socialinis verslas (20)** |  | *Atitiktis šiam prioritetui bus vertinama atsižvelgiant* <https://www.e-tar.lt/portal/lt/legalAct/c2dd3290c53e11e79122ea2db7aeb5f0/asr>)  |
| **Karantinas (20)** |  | *(Atitiktį šiam prioritetui gali žymėti tik SVV subjektas, kuris sustabdė veiklą dėl paskelbto karantino, vadovaujantis 2020 m. kovo 14 d. Lietuvos Respublikos vyriausybės nutarimu Nr. 207 „Dėl karantino Lietuvos Respublikos teritorijoje paskelbimo“)* |
| **Naujas verslas (10)** |  | *(Atitiktį šiam prioritetui gali žymėti tik* SVV *subjektas įsteigtas ne anksčiau nei dveji metai nuo kvietimo teikti paraišką dienos)* |
| **Jaunasis verslininkas (5)** |  | *(Atitiktį šiam prioritetui gali žymėti tik asmenys iki 29 m, taikoma tik fiziniams asmenims)* |
| **Parama (10)** |  | *(Atitiktį šiam prioritetui gali žymėti tik SVV subjektas nėra gavęs paramos pagal šį aprašą)* |
| **Smulkus verslas (10)** |  | *(Atitiktį šiam prioritetui gali žymėti tik labai maža įmonė)*  |
| **Sertifikuota produkcija (8)** |  | *(Privaloma pridėti sertifikavimo dokumentai, pagrindžiantys sertifikuotos ekologinės produkcijos gamybą, perdirbimą ir pardavimą)* |
| **Reemigrantai (7)** |  | *Atitiktį šiam prioritetui gali žymėti tik asmenys, kurie ne anksčiau kaip prieš 1 metus iki kvietimo teikti paraišką dienos grįžo iš emigracijos ir ne trumpiau kaip 2 metus deklaravo išvykimą iš Lietuvos)* |

**6. Ar įmonė / asmuo anksčiau naudojosi Molėtų rajono savivaldybės paramos smulkiojo ir vidutinio verslo subjektams priemonėmis?**

|  |  |
| --- | --- |
| Įrašyti TAIP / NE | *Jei taip, nurodykite paramos gavimo metus ir skirtą lėšų sumą.* |

|  |
| --- |
| **7. Įmonės savininkai, turintys 25% ir daugiau įmonės nuosavybės** |
| Eil. Nr. | Vardas, pavardė, adresas | Nuosavybės dalis įmonėje (%) |
| 1. |   |   |
| 2. |   |   |

|  |
| --- |
| **8. Pridedami dokumentai** |
| **Eil. Nr.** | **Dokumento pavadinimas** | Lapų skaičius |
| 1. | Paskutinių metų iki paraiškos pateikimo metines pajamų deklaracijos GPM308 formos priedą GPM308V „Individualios veiklos pajamos“ ir /arba GPM308M priedą „Individualios veiklos pajamos pagal mėnesius. Kopija (kai paraišką teikia fizinis asmuo) |  |
| 2.  | Sutarties (-čių) su tiekėjais, perdavimo – priėmimo akto (-ų) kopijas) (jei rengiami) |  |
| 3. | PVM sąskaitos (-ų) – faktūros (-ų), sąskaitos (-ų) – faktūros (\_ų) kopijas |  |
| 4.  | Pareiškėjo banko arba kitos kredito įstaigos sąskaitos išrašo (-ų) kopijas  |  |
| 5.  | Kreditą suteikusios kredito įstaigos sutarties (-čių) ir grafiko (-ų) kopijas  |  |
| 6. | Nuomos sutarties kopiją bei dokumento, patvirtinančio nuomos sutarties įregistravimą viešajame registre, kopiją |  |
| 7.  | Projekto, kuriam siekiama gauti Europos Sąjungos ir kitų fondų ar programų finansavimą, finansavimo sutarties kopiją  |  |
| 9.  | Įsigytų prekių nuotraukos |  |
| 10.  | Sertifikavimo dokumentų kopijas  |  |
| 11.  | Įstatų ar kito įstatymo nustatytą juridinio asmens steigimo dokumento, jei pareiškėjas pažymėjo prioritetą – socialinis verslas, kopijas |  |
| 12. | Verslo liudijimo/individualios veiklos pažymos/ūkininko pažymėjimo kopija (kai paraišką teikia fizinis asmuo) |  |
| 13.  | Pažyma, patvirtinanti deklaruotą gyvenamąją vietą (kai paraišką teikia SVV subjektas, įvardintas 17.4 punkte) |  |
| 14. | Dokumentą, patvirtinantis ne trumpesnį kaip 2 metų išvykimą iš Lietuvos (kai paraiškoje pažymimas prioritetas Reemigrantai). |  |
| 15. | Dokumentus, įrodančius, kad pareiškėjas (kai SVV subjektas - fizinis asmuo) atsiskaitęs su Valstybinio socialinio draudimo fondu, Valstybine mokesčių inspekcija ir valstybės bei savivaldybės biudžetais arba turi susitarimą su šiomis institucijomis dėl įsiskolinimų atidėjimo, jei susitarimas buvo sudarytas. |  |
| 16. | Sutikimas dėl pareiškėjo (fizinio asmens) asmens duomenų tvarkymo |  |
| 17. | Kiti dokumentai |  |

|  |
| --- |
| **9. Patvirtinu, kad:**9.1. šioje paraiškoje ir prie jos pridėtuose dokumentuose pateikta informacija, mano žiniomis ir įsitikinimu, yra teisinga;9.2. nesu pažeidęs jokios kitos sutarties dėl paramos skyrimo iš Europos Sąjungos arba Lietuvos Respublikos valstybės arba savivaldybių biudžeto lėšų;9.3. paraiškoje numatytos išlaidos tuo pačiu metu nefinansuojamos iš kitų vietos, nacionalinių ir ES programų;9.4. mano atstovaujama įmonė nėra likviduojama, jai nėra pradėta bankroto procedūra ir (ar) nėra vykdoma restruktūrizacija;9.5. sutinku, kad Molėtų rajono savivaldybės verslo rėmimo programos komisija turi teisę gauti papildomą informaciją ir dokumentus, jos nuomone, reikalingus tinkamam paraiškos išnagrinėjimui.9.6. sutinku, kad informacija apie mano pateiktą paraišką, nurodant pareiškėjo pavadinimą, prašomos paramos formą ir skirtą paramos sumą būtų skelbiama Molėtų rajono savivaldybės interneto svetainėje www.moletai.lt; 9.7. esu smulkaus ir vidutinio verslo subjektas taip, kaip tai apibrėžia Lietuvos Respublikos smulkiojo ir vidutinio verslo plėtros įstatymas;9.8. gavęs paramą išlaidų kompensavimui iš kitų šaltinių, apie tai tuojau pat informuosiu Molėtų rajono savivaldybę;9.9.su finansinės paramos gavimo sąlygomis, teikimo tvarka ir iš to atsirandančiais įsipareigojimais esu susipažinęs (-usi). |
|  |  |  |
| (pareigos) | (parašas) | (vardas, pavardė) |

Molėtų rajono savivaldybės

smulkiojo ir vidutinio verslo subjektų rėmimo tvarkos aprašo

2 priedas

**SUTIKIMAS**

**DĖL PAREIŠKĖJO (FIZINIO ASMENS) ASMENS DUOMENŲ TVARKYMO**

Pareiškėjo asmens duomenys tvarkomi vadovaujantis Bendrojo duomenų apsaugos reglamento (toliau – BDAR) 6 straipsnio 1 dalies e punktu (tvarkyti duomenis būtina siekiant atlikti užduotį, vykdomą viešojo intereso labui arba vykdant duomenų valdytojui pavestas viešosios valdžios funkcijas) ir bus saugomi 10 metų nuo paramos skyrimo dienos.

Jūsų asmens duomenys paramos administravimo tikslais teikiami Suteiktos valstybės pagalbos ir nereikšmingos (de minimis) pagalbos registrui, vadovaujantis „Suteiktos valstybės pagalbos ir nereikšmingos (de minimis) pagalbos registro nuostatais“, patvirtintais Lietuvos Respublikos Vyriausybės 2005 m. sausio 19 d. nutarimu Nr. 35 „Dėl Suteiktos valstybės pagalbos ir nereikšmingos (de minimis) pagalbos registro nuostatų patvirtinimo“, ir „Suteiktos valstybės pagalbos ir nereikšmingos (de minimis) pagalbos duomenų tvarkymo taisyklėmis“, patvirtintomis Lietuvos Respublikos konkurencijos tarybos 2015 m. lapkričio 13 d. nutarimu Nr. 1S-120/2015 „Dėl Suteiktos valstybės pagalbos ir nereikšmingos (de minimis) pagalbos duomenų tvarkymo taisyklių patvirtinimo“.

Jūs turite teisę, raštu arba el. paštu savivaldybe@moletai.lt, kreipdamasis į duomenų valdytoją, prašyti:

* susipažinti su saugomais Jūsų asmens duomenimis;
* ištaisyti arba ištrinti, arba apriboti duomenų tvarkymą;
* pateikti skundą Valstybinei duomenų apsaugos inspekcijai (L. Sapiegos g. 17, 10312 Vilnius, ada@ada.lt).

Pažymiu, kad sutinku dėl mano asmens duomenų tvarkymo aukščiau nurodytais tikslais.

Pareiškėjas (fizinis asmuo):

|  |  |  |
| --- | --- | --- |
|  |  |  |
| (pareigos) | (parašas) | (vardas, pavardė) |